Når du skal til at betale din handyhander, foregår det sådan her:
Reservation: Efter du har accepteret og bekræftet et bud fra en handyhander, trækkes det pågældende beløb fra din konto og reserveres af Handyhand.
Betaling: Når afhentnings- og kørselsarbejdet er overstået, og opgaven er markeret som udført, overføres beløbet direkte til handyhanderen.
Hvis opgaven annulleres, bliver beløbet returneret til ejeren af opgaven - det vil sige til dig - i form af en kredit, som du kan vælge at få udbetalt. Forløber betalingen uden om Handyhand, går du glip af beskyttelsen og støtten, som platformen tilbyder i tilfælde af uforudsete situationer.